Konstruaĵa informomodelo

Konstruaĵa informomodelo  (KIM) estas cifereca dosiero, kiu prezentas la fizikajn kaj funkciajn ecojn de konstruaĵo. Oni estigas ĝin pere de diversaj iloj, procedoj, teknikoj, kaj kontraktoj, kaj ĝi kutime (sed ne ĉiam) havas proprietan formaton kaj enhavas proprietajn datumojn. Ĝi povas esti eltirita, transdonita, aŭ enretigita por apogi decidojn pri la konstruaĵo. KIM-ojn uzas personoj, entreprenoj, kaj registaraj agentejoj, kiuj planas, dezajnas, konstruas, funkciigas kaj prizorgas domojn kaj diversajn aliajn konstruaĵojn, ekzemple akvan, ruban, elektran, gasan, kaj komunikan infrastrukturon, aŭtvojojn, fervojojn, pontojn, tunelojn, kaj havenojn.

La koncepto de KIM estas evoluigata de la jardeko de 1970, sed ĝi fariĝis komuna termino nur frue en la jardeko de 2000. La normigo kaj adopto de KIM-oj progresis je malsamaj rapidoj en malsamaj landoj. Industriaj Fundamentaj Klasoj (IFK-oj) – datumstrukturoj por la prezentado de informoj – estis kreitaj de buildingSMART kaj fariĝis internacia normo ISO 16739 in 2013. Procedaj normoj pri KIM-oj kreitaj en Britujo ekde 2007 fariĝis la bazo de internacia normo ISO 19650, lanĉita en 2018.

Laŭ landoj
Eŭropo
Britujo
En majo 2011 la brita registara Ĉefkonsilisto pri Konstruado, Paul Morrell, alvokis por adoptado de KIM-oj en britaj registaraj konstruprojektoj. Li avertis, ke konstruistoj devos adopti KIM-ojn aŭ esti Betamaxed out (proksimume "eksigitaj kiel Betamax"). En junio 2011 la brita registaro publikigis sian strategion pri KIM-oj  anoncante intencon devigi kunlaboran 3-dimensian KIM-on (kun ĉiuj informoj, dokumentoj kaj datumoj pri la projekto kaj konstruaĵo en elektronika formato) en ĉiuj siaj projektoj antaŭ 2016. Komence, oni estis devigonta ke konstruaĵaj datumoj liveriĝu en vendant-neŭtrala formato "COBie" por eskapi la limigitan kunfunkciigeblon de la KIM-programaroj haveblaj en la merkato. La KIM-Taskogrupo gvidis la agoprogramon kaj postularon de la registaro,, kiuj inkludis senpagan britan normaron kaj ilaron, kiuj difinis "duanivelan KIM". En aprilo 2016, la brita registaro publikigis novan centran retportalon kiel referencpunkton por la industrio pri "duanivela KIM". La laboro de la KIM-taskogrupo daŭris sub gvido de la kembriĝa Centro por Cifereca Konstruita Britujo (CDBB), anoncita en decembro 2017 kaj solene lanĉita frue en 2018.

Ekster la registaro, la industrian adopton de KIM-oj gvidis de 2016 la KIM-Alianco de la Unuiĝinta Reĝlando, sendependa, neprofitocela, kaj kunlabor-bazita organizaĵo formita por akceptigi kaj ebligi la realigon de KIM-oj, kaj por konekti kaj reprezenti organizaĵojn, grupojn, kaj personojn, laborantajn cele al cifereca transformo de la brita strukturkonstrua industrio. En novembro 2017, la KIM-Alianco de la Unuiĝinta Reĝlando kuniĝis kun la brita kaj irlanda sekcio de BuildingSMART. En oktobro 2019, CDBB, la KIM-Alianco de la Unuiĝinta Reĝlando (poste renomita "nima".) kaj la Brita Normiga Instituto lanĉis la KIM-Kadron de la Unuiĝinta Reĝlando. Tio anstataŭigis la nombradon de niveloj de KIM kaj priskribis ombrelan koncepton de la realigo de KIM-oj en Britujo, donante liberajn konsilojn pri la integrado de la internacia normaro ISO 19650 en britajn procedojn kaj praktikojn.

Nacia Konstrufaka Postulado (NBS) publikigadis esplorojn pri la adoptado de KIM-oj en Britujo ekde 2011. Laŭ la deka jara raporto, publikigita en 2020, 43% de la respondantoj en 2011 ne estis aŭdintaj pri KIM-oj, sed en 2020 73% diris, ke ili uzas KIM-on.

Francujo
La franca branĉo de buildingSMART, nome Mediaconstruct, ekzistas de 1989 kaj apogas ciferecan transformon en Francujo. Plano de Cifereca Transiro en Konstruado (PTNB) kreiĝis en 2013 kaj validiĝis ekde 2015-2017 sub diversaj ministerioj. Enketo en 2013 pri praktikoj rilataj al KIM-oj en Eŭropo montris Francujon en la lasta rango, sed en 2017 ĝi estis levita ĝis la tria rango, kun pli ol 30% de domkonstruaj projektoj farataj per KIM. La PTNB estis anstataŭigita en 2018 de Plano KIM 2022, administrata de la industria institucio Asocio por la Evoluigo de Cifereco en Konstruado (AND Construction), kiu fondiĝis en 2017, kaj apogata de la cifereca platformo KROQI, kiun kreis kaj lanĉis en 2017 CSTB (Scienca kaj Teknika Centro pri Konstruado).

Italujo
Per D.l. 50 en aprilo 2016, Italujo, enigis en sian leĝaron kelkajn eŭropajn direktilojn, interalie 2014/24/EU pri Publika Akirado. Tiu dekreto asertas, ke unu el la ĉefaj celoj de publika akirado estas "raciigo de dezajnado kaj ĉiaj konektitaj kontrolaj procedoj pere de progresa adoptado de ciferecaj metodoj kaj elektronikaj laboriloj kiel Konstruaĵa kaj Infrastruktura Informomodelado".D.lgs. 50/2016, art. 23 par. 1 lit. hDECRETO LEGISLATIVO 18 aprile 2016, n. 50  Gazzetta Ufficiale. Alirita 3-an de decembro 2021. Okparta normo UNI 11337 estis verkata en 2017.

Frue en 2018 la itala Ministerio pri Infrastrukturo kaj Transporto faris dekreton (DM 01/12/17), kiu kreis registaran KIM-an Devigon, ke publikaj klientaj organizaĵoj adoptu ciferecan aliron antaŭ 2025 laŭ grada devigo, kies unua grado komencis la 1-an de januaro 2019.

Azio
Unuiĝintaj Arabaj Emirlandoj
Dubaja Municipo sendis unupaĝan cirkuleron (196) en 2014 devigantan uzon de KIM por konstruaĵoj de certa grando, alto, kaj tipo. BIM use for buildings of a certain size, height or type. Cirkulero 196 kreis fortan intereson pri KIM kaj pretigis la merkaton por pliaj rekomendoj kaj direktiloj. En 2015 la Municipo sendis alian cirkuleron (207) kun titolo "Pri la plivastigo de la apliko de KIM al konstruaĵoj kaj ejoj en Emirlando Dubajo", kiu devigis KIM ĉe pli multaj projektoj per malpliigo de la sojlo de grando kaj alto, super kiu KIM estis postulata. Cirkulero 207 plu instigis adoptadon de KIM kaj pluraj projektoj kaj organizaĵoj adoptis britajn normojn pri KIM-oj kiel rekomendindajn praktikojn. En 2016, la landa Komisio pri Kvalito kaj Konformo starigis stirgrupon pri KIM-oj por esplori tutŝtatan adopton de la teknologio.

Norda Ameriko
Usono
La Asociitaj Konstruestroj de Usono kaj unuopaj usonaj konstruestraj firmaoj evoluigis diversajn provizorajn difinojn de KIM-o, kiuj priskribas ĝin jene:

objektocela konstruaĵa evoluigilo, kiu utiligas 5-dimensiajn modeladajn konceptojn, informadikon, kaj programaran kunfunkciigeblon por dezajni, konstrui kaj funkciigi konstruprojekton, kaj ankaŭ por komuniki ĝiajn detalojn.

Kvankam la koncepto de KIM kaj rilataj procedoj estas esplorataj de konstruestroj, arkitektoj, kaj domprojektistoj, la termino mem estas debatita (alia alternativo estis "virtuala konstruaĵa medio"). Usono ne adoptis nacian rekomendaron pri KIM, sed permesas ke diversaj sistemoj restu en konkuro. Usona Landa KIM-a Normo kreiĝis plejparte per memvolaj klopodoj, kaj en 2021, la Nacia Instituto pri Konstruscienco konsideris kiel apliki la britan sperton pri KIM-oj por evoluigi kaj efike adoptigi tutlandajn usonajn normojn kaj procedojn.

Oni rilatigas KIM-ojn kun integra projekta liverado, kies ĉefa motivo estas kunlaborigi la skipojn frue en la projekto.AIA, C.C., A working Definition: Integrated Project Delivery. 2007, McGraw Hill Construction Plena utiligo de KIM-oj postulas ke la projektaj skipoj kunlaboru de la komenco kaj ellaboru dokumentojn pri kunuzado kaj proprieto de modeloj.

La Usona Instituto de Arkitektoj difinis KIM-on kiel "model-bazitan teknologion ligitan kun datumbazo de projektaj informoj", spegulante la ĝeneralan dependon al datumbaza teknologio kiel fundamento. Estonte, strukturitaj tekstaj dokumentoj kiel teknikaj postularoj eble estos serĉeblaj kaj ligitaj al regionaj, naciaj, kaj internaciaj normoj.

Afriko
Niĝerio
Oni antaŭvidas, ke informomodeloj povus roli gravege en niĝeria arkitekturo, inĝenierado kaj konstruado. Krom sia kapablo de klareco kaj kaj travidebleco, ĝi povus antaŭenigi normigadon tra la industrio. Ekzemple, UtiomeUtiome, Erezi, Drogemuller, Robin, & Docherty, Michael (2014). "BIM-based lifecycle planning and specifications for sustainable cities of the future : a conceptual approach"  konceptas KIM-an kadron por transdonado de scioj de industriaj ekonomioj al urbaj konstruprojektoj en evoluantaj landoj, proponante ke ĝeneralaj KIM-aj objektoj profitos de riĉaj konstruaĵaj informoj uene de postulaj parametroj en produktobibliotekoj, uzeblaj por efikigita dezajnado kaj konstruado. Simile, takso de la aktuala stato de la arto farita de Kori en 2013Kori, S. (2013). Toward Adoption of Building Information Modelling in the Nigeria AEC industry. MSc, University of Salford, Manchester. konstatis, ke mezaj kaj grandaj firmaoj okazigas la adopton de KIM-oj en la industrioj. Malpli grandaj firmaoj malpli antaŭeniris rilate al obeo al procedoj kaj politikoj. KIM-oj estas malmulte adoptitaj en la konstruita medio pro rezistemo de la konstrua industrio al ŝanĝo de metodoj. La industrio ankoraŭ laboras per malnovaj 2-dimensiaj KHD-aj sistemoj en servoj kaj strukturaj dezajnoj, kvankam oni povas utiligi 3-dimensiajn sistemojn. Oni preskaŭ neniom uzas 4- aŭ 5-dimensiajn sistemojn.

La Iniciato KIM Afriko, bazita en Niĝerio, estas neprofitocela instituto, kiu alvokas por tutkontinenta adopto de KIM-oj en Afriko. De 2018 ĝi agadas kun profesiuloj kaj registaroj por cifereca transformo de la konstrua industrio."BIM to enhance building capacity, create business opportunities nationwide – Fashola " (28-a de novembro 2019) The Sun, Nigeria. Alirita 11-an de septembro 2020. Ĝia komitato pri esplorado kaj evoluigado ĉiujare produktas la Afrikan KIM-Raporton, kiu donas superrigardon al la adopto de de KIM-oj tra Afriko.

Referencoj

Kategorio:Modeligo de datumoj
Kategorio:Konstruado
Kategorio:Arkitekturo
Kategorio:Konstruaĵa inĝenierado